Azealia Banks syyttää ruotsalaisia rasismista.

Azealia Banks tunnetaan suorapuheisuudestaan ja useista riidoista muiden muusikoiden kanssa.

Raptähti Azealia Banks, 28, vieraili pari päivää Ruotsissa. Ruotsi ei tehnyt naiseen vaikutusta.

Azealia syytti Instagramissa ruotsalaisia rasismista.

–Heillä on sellaista rasismia, että mustan ihmisen nähdessään he eivät katso pahalla silmällä vaan he välttelevät kokonaan katsekontaktia, Azealia Banks väittää.

Azealia sanoo myös ymmärtävänsä, miksi Asap Rocky ”flippasi” ja pahoinpiteli 19-vuotiaan Hötorgetilla kesäkuun lopussa. Syiksi hän listaa ruotsalaisten ”passiivisaggressiivisuuden” sekä coktailien puutteen.

-Olen sosialismin alistama, Azealia kirjoitti ja haukkui kaiken, myös jäätelön ja maidon, eli miten Ruotsissa kaikki juovat samaa maitoa ja syövät samanmakuista jäätelöä.

–Tylsää. Tylsää. Elämä, nainen vuodattaa.

Hänen mukaansa Ruotsissa ei tapahdu rikoksia koska maassa ei ole mitään tekemistä.

Samalla hän kehottaa kaikkia Bernie Sandersia kannattavia yhdysvaltalaisia nuoria matkustamaan Ruotsiin jotta he näkevät, millaista sosialismi on.

Yhdysvaltalainen poliitikko Sanders pyrki demokraattien presidenttiehdokkaaksi viime vaaleissa ja pyrkii seuraavissakin vaaleissa.

–Täällä sosialismi toimii koska kaikki ovat valkoisia.

Kiukuttelulle ei näy loppua vaan hän on toisenakin päivänä haukkunut rakasta naapurimaatamme.

–Haluaisin nähdä jonkun pommittavan paskat ulos tästä paikasta. Typerät, valkoiset siat, sitä te olette.

Tuoreessa päivityksessä 212-hitistään tunnettu Azealia syyttää hänen mielipiteistään uutisoineita ruotsalaislehtiä rasistisiksi.

Lähteet: Aftonbladet, Expressen, Instagram.